ΚΑΝΟΝΙΣΜΟΣ (ΕΟΚ) αριθ. 555/92 ΤΗΣ ΕΠΙΤΡΟΠΗΣ της 2ας Μαρτίου 1992 για την τροποποίηση του καταλόγου που είναι προσαρτημένος στον κανονισμό (ΕΟΚ) αριθ. 3715/91 για την κατάρτιση, για το 1992, του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να αλιεύουν γλώσσες σε ορισμένες περιοχές της Κοινότητας χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 3500/91 (2),

τον κανονισμό (ΕΟΚ) αριθ. 3554/90 της Επιτροπής της 10ης Δεκεμβρίου 1990 που θέτει τις λεπτομέρειες για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να αλιεύουν γλώσσες σε ορισμένες περιοχές της Κοινότητας χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα (3), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 3715/91 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 554/92 (5), καθορίζει, για το 1992, την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να αλιεύουν γλώσσες σε ορισμένες περιοχές της Κοινότητας χρησιμοποιώντας δοκότρατες των οποίων το συνολικό μήκος υπερβαίνει τα εννέα μέτρα-

ότι οι αρχές της Γερμανίας, του Βελγίου και των Κάτω Χωρών ζήτησαν να προστεθούν στον κατάλογο που επισυνάπτεται στον κανονισμό (ΕΟΚ) αριθ. 3715/91 έξι σκάφη που ανταποκρίνονται στις απαιτήσεις του άρθρου 1 παράγραφος 2 του κανονισμού (ΕΟΚ) αριθ. 3554/90- ότι οι εθνικές αρχές έχουν δώσει όλη την πληροφόρηση βάσει της απαίτησης που προκύπτει από το άρθρο 2 του κανονισμού (ΕΟΚ) αριθ. 3554/90- ότι, από την αξιολόγηση της πληροφορίας αυτής, προκύπτει ότι πληρούνται οι απαιτήσεις του κανονισμού- ότι τα εν λόγω σκάφη μπορούν να προστεθούν στον κατάλογο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3715/91 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαρτίου 1992. Για την Επιτροπή

Manuel MARIN

Αντιπρόεδρος

(1) ΕΕ αριθ. L 288 της 11. 10. 1986, σ. 1. (2) ΕΕ αριθ. L 331 της 3. 12. 1991, σ. 2. (3) ΕΕ αριθ. L 346 της 11. 12. 1990, σ. 11. (4) ΕΕ αριθ. L 351 της 20. 12. 1991, σ. 11. (5) Βλέπε σελίδα 9 της παρούσας Επίσημης Εφημερίδας.

ΠΑΡΑΡΤΗΜΑ

Τα ακόλουθα σκάφη προστίθενται στον πίνακα του κανονισμού (ΕΟΚ) αριθ. 3715/91:

Εξωτερικά αναγνωριστικά στοιχεία (Γράμματα και αριθμοί) Όνομα του σκάφους Αριθμός κλήσεως (μέσω ασυρμάτου) Λιμένας νηολόγησης Ισχύς μηχανών (kW) ΓΕΡΜΑΝΙΑ SC 10 Amrum Bank Buesum 221 ΒΕΛΓΙΟ O 49 Steve OPBW Oostende 143 O 82 St. Antoine OPDD Oostende 138 Z 86 Surcouf OPDH Zeebrugge 143 ΚΑΤΩ ΧΩΡΕΣ HA 75 Elisabeth PDWR Harlingen 221 ZK 33 Reitdiep Zoutkamp 159